РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 21.04.2021 г.

Днес, 21.04.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                  ЗА ЗАМЕСТНИК-ПРЕДСЕДАТЕЛ:   Боян Новански 
                                                                         ЧЛЕНОВЕ:  Олга Керелска /online/
                                                                                              Огнян Дамянов 
                                                                                              Йордан Стоев 

ОТСЪСТВА: Стефан Гроздев.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“, Иванка Христова - началник отдел „Управление на собствеността“, инж. Лина Грънчарова - началник отдел „Инвестиции и строителство“, Стоян Димитров - старши експерт - юрист в отдел „Управление на собствеността“ и секретар на Жилищната комисия към ВСС и Диана Стоянова - главен експерт - юрисконсулт в дирекция „Правна“.

-	Текущи ремонти:

	1.ОТНОСНО: Решение по т. 29 протокол № 10 от заседанието на КБФ проведено на 10.03.2021 г. за предоставяне на допълнителна информация относно искания за извършване на текущи ремонти от Програма за разпределение средствата  за текущи ремонти през 2021 г.
Приложение: Доклад от инж. Юрий Георгиев – главен експерт и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1.ПРИЕМА доклада на инж. Юрий Георгиев - главен експерт в отдел „Инвестиции и строителство“ и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

1.2. ИЗПРАЩА на Комисия „Бюджет и финанси“ към Пленума на ВСС по компетентност, както следва:

1.2.1. Искане за осигуряване на финансови средства в размер на 73 709 лв., в т.ч. 59 568,00 лв. за ремонт на покрив на сграда и 14 141,00 лв. за ремонт на покрив  и фасада на гаражи в имот на ул. „Цар Симеон Велики“ № 3, гр. Видин за нуждите на Административен съд - Видин.

Мотиви: Строеж „Топла връзка между обособени части на първия етаж, вътрешно преустройство и ремонт на част от съществуваща сграда за нуждите на Административен съд – Видин“ е завършен и въведен в експлоатация през декември 2017 г. Строително-монтажните работи за изпълнение на строежа не включват ремонт на съществуващия покрив на сградата и ремонт на фасадите на гаража в имота, предмет на искането за текущ ремонт през 2021 г. 
През 2019 г. с писма с изх. № 225/22.03.2019 г. и №440/01.07.2019 г. админстративният ръководител уведомява за проблеми с покрива на сградата, но към 31.10.2019 г. не е подал искане за извършване на ремонта като текущ и не е включен в разпределението на средствата за текущи ремонти за 2020 г. Такова искане е заявено с писмо рег. № ВСС-10404/05.11.2020 г.  за осигуряване на средства за ремонт на покрив на сграда на стойност 59 567,78 лв. с ДДС и за ремонт на покрив и фасада на гаражи на стойност 14 141,44 лв. с ДДС.
	Мотивите на административния ръководител на АдмС - Видин за необходимостта от извършване на ремонтите работи, подробно изложени в писмото от 2020 г. за ремонта на покривна сградата са „... при валеж голяма част от събиращата се от покрива вода, не достига до улуците, а се стича по външните стени на сградата и наводнява помещенията на последният етаж, който е собственост на Банка ДСК. Често се случва водата да достига и до етажа на който се помещава съда. От друга страна стичащата се по външната фасада вода, причинява щети, като руши облицовката на сградата и причинява отлепването на големи по размер облицовъчни плочи. Създава се потенциална опасност за хора преминаващи покрай сградата, както и за спрелите във вътрешният двор автомобили и монтираните външни климатични тела.“ и за ремонта на покрив и фасада на гаражите разположени в имота са „...Покрива на гаражите, разположени в прилежащият двор на сградата, предоставен за ползване от Административен съд - Видин не е ремонтиран от тяхното закупуване през 2009 година. Покрива е плосък с монтирани върху него теракотени плочи, голяма част от които са компрометирани. Поради недобрата хидроизолация на порива, външната и вътрешната мазилка на гаражите на много места се е разрушила.“ 
За комплектоване на преписката от 2020г. от АдмС-Видин беше поискано да представи съгласие на останалите съсобственици  за извършване на ремонта. С писмо рег. № ВСС-10404/11.01.2021 г., административният ръководител уведомява, че е изпратил уведомителни писма до другите съсобственици в сградата и гаражите за намерението за извършване на ремонта и разпределението на разходите за него. В писмото изрично се упоменава, че съгласно ЗУЕС, всеки собственик може да извърши ремонт на общите части без решение на общото събрание, като след това може да поиска възстановяването им по съдебен ред. С писмо рег. № ВСС-1040420/20.01.2021 г. административният ръководител на АдмС – Видин уведомява дирекция „УССВ“, че е получено принципно съгласие от „УниКредит Булбанк“ АД за поемане на разходите, съгласно процентното разпределение на собствеността. С писмо рег. № ВСС-1040420/22.02.2021 г. административният ръководител на АдмС – Видин уведомява дирекция „УССВ“, че е получено принципно съгласие от „Банка ДСК“ ЕАД за поемане на разходите съгласно процентното разпределение на собствеността.

Извършването на ремонт на покрив на сграда и ремонт на покрив  и фасада на гаражи в имот на ул. „Цар Симеон Велики“ № 3, гр. Видин, за нуждите на Административен съд – Видин, са целесъобразни и наложителни, с оглед на това, че констатираните проблеми ще се задълбочават, ако не бъдат отстранени причините за тяхното възникване в кратък срок. С отлагане на ремонтните работи във времето най-вероятно ще се увеличат необходимите финансови средства за извършването му. 
Към настоящия момент не е налице споразумение между съсобствениците на обекти в сградата за поемане на съответната част от разходите за ремонта. Законът за управление на етажната собственост не изисква сключването на споразумение между собствениците на самостоятелни обекти в етажната собственост за извършване на ремонтни работи на общите части в етажната собственост. 
Поради липса на кадрова обезпеченост не е извършван оглед на място от представител на отдел „Инвестиции и строителство“, дирекция „Управление на собствеността на съдебната власт“. 
 
Приложение: Копие от преписката, включително снимков материал.

1.2.2. Искане за осигуряване на финансови средства  в размер на 56 618лв. в т.ч. 33 267 лв. за ремонт на сградно и фасадно осветление (доставка и монтаж на 525 нови LED осв.тела и LED прожектори); 20 687 лв. за настилка от гранит по външни площадки и стъпала, вкл. первази и възстановяване мазилка по колони и фасади на централен вход и 2 664 лв.; за ремонт на покрив, за нуждите на Окръжен съд - Шумен

Мотиви:
-	Подмяна на сградно и фасадно осветление - предвижда се подмяна на всички осветителни тела с LED, с цел многократно намаляване на разхода  за осветление в сградата на съда. Финансовите средства в размер на 33 267лв. за изпълнение на този вид ремонт е определен на база най-ниска  цена  за доставка в размер на 25 083 лв. и  за монтаж в размер на 8 184 лв. на 525 бр. LED осв.тела и LED прожектори. По данни от фирми производители на LED осветителни тела очакваната годишна икономията на ел. енергия на 10 бр. осветителни тела е около 464 лв., което на годишна база е около 23 300 лв. Това означава, че за година и половина средствата предоставени за тази инвестиция ще бъдат възстановени. За информация разходът на средства за ел. енергия на сградата на Съдебна палата гр. Шумен през 2020 г. е бил около 59 000 лв.
-	Ремонт на подова настилка от гранитни плочи и мазилка по колони пред входа на Съдебна палата - част от плочите пред входа на сградата са отлепени, настилката е с нарушена равнинност, което е предпоставка за злополуки с преминаващите по нея. Невъзможността за  бързо оттичане на повърхностните води и задържането им в някои части на настилката задълбочава процеса на нейното разрушаване на настилката и влошаване на качествата на основата под нея. Представени са три съпоставими оферти, като икономически най-изгодната оферта е на стойност 20 686,89 лв. с ДДС.
-	Текущ ремонт на асансьор - асансьорната уредба в сградата на съда се поддържа от „Лифтком Сервиз“ ООД. За безаварийната й работа съгласно двустранно подписан протокол и представена оферта от същото дружество  е необходимо да се подменят лунички за кабина, плъзгачи за врати, ролки за врати, етажни бутони и честотен инвентор, както и да бъде закупено масло за омазване на релсов път и хидравлично масло. Офертата  предоставена от „Лифтком Сервиз“ООД е в размер на 2663,70 лв. с ДДС.

Поради липса на кадрова обезпеченост не е извършван оглед на място от представител на отдел „Инвестиции и строителство“, дирекция „Управление на собствеността на съдебната власт“.  

Приложение: Копие от преписката, включително и данни на производител  на LED осветление, свързани с ефективността и икономичността на този вид осветилни тела.

1.2.3. Искане за осигуряване на финансови средства  в размер на  77 266,00 лв. с ДДС, в т.ч. 54 627,00 лв. с ДДС  за ремонт на покрив и финансови средства в размер на 22 639,00 лв. с ДДС  за ремонт на коридор, смяна паркет в два броя кабинети и подмяна на 11 бр. интериорни врати за нуждите на Районен съд - Исперих.

Мотиви:
-	Ремонт на покрив - сградата е в експлоатация от 1959 г., като през годините са правени само частични ремонти, последният е от 2012 г. Към момента експлоатационното състояние на покрива е лошо. Части от дървената конструкция са в аварийно състояние, вследствие на което е нарушено покривното покритие, течове в кабинетите на съдиите и в архива, който се намира на последният етаж. Към искането е предоствен снимков материал. 
-	Ремонт на коридор, смяна паркет в два броя кабинети и подмяна на 11 бр. интериорни врати - Текущ ремонт в коридора не е правен от 1999 г. Вратите на кабинетите са изкривени и деформирани и не подлежат на ремонт. Паркетът в двата кабинета, върху който има закован мокет е изгнил и не може да бъде ремонтиран.

Поради липса на кадрова обезпеченост не е извършван оглед на място от представител на отдел „Инвестиции и строителство“, дирекция „Управление на собствеността на съдебната власт“.  

Приложение: Копие от преписката, включително снимков материал.

	1.2.4. Искане за осигуряване на финансови средства  в размер на 82 291 лв., в т.ч. 23 435,00 лв. с ДДС за цялостен текущ ремонт на ведомствен апартамент с адрес гр. Стара Загора,  ЖСК "Дружба", бул. "Цар Симеон Велики" № 172, бл. 3, етаж 4, ап. 19 и финансови средства в размер на  58 856,00 лв. с ДДС за текущ ремонт на кабинети № 217, № 229, № 336, тоалетни на 2-ри етаж в Съдебна палата в гр.Стара загора за нуждите на Окръжен съд - Стара Загора.

Мотиви:
- Текущ ремонт на ведомствен апартамент – С писмо рег. № ВСС 11387/03.11.2020 г. административният ръководител на Окръжен съд Стара Загора e заявил средства за цялостен текущ ремонт на ведомствен апартамент с адрес гр. Стара Загора,  ЖСК "Дружба", бул. "Цар Симеон Велики" № 172, бл. 3, етаж 4, ап. 19 на стойност 23 435 лв. с ДДС. Апартаментът е тристаен с площ 75,78 м2 и мазе към него с площ 3,10 м2. Съгласно приложеното описание всички помещения се нуждаят от основен ремонт, включващ демонтажни работи, направа на нови подови настилки, шпакловъчно бояджийски работи, подмяна дограма, подмяна входна врата, ремонт инсталации, доставка и монтаж кухненско оборудване, осветителни тела. Съгласно приложения протокол от жилищната комисия към Окръжен съд Стара Загора, поради лошото състояние, липсват кандидати за настаняване. Към писмото са приложени три съпоставими оферти. Представените оферти са по същество подробни количествено-стойностни сметки.
- Текущ ремонт на кабинети № 217, № 229, № 336, тоалетни на 2-ри етаж в Съдебна палата в гр. Стара Загора - с писмо рег. № ВСС 10404/03.11.2020 г. административния ръководител на Окръжен съд - Стара Загора e поискал средства за текущ ремонт на кабинети № 217, № 229, № 336, тоалетни на 2-ри етаж на стойност - 58 856 лв. с ДДС. В санитарен възел на 2-ри етаж се предвижда основен ремонт включващ, демонтажни работи, доставка и монтаж на нови теракотни и фаянсови плочки, подмяна електро и ВиК инсталации, доставка на нова санитария и бойлери, направа на окачен таван, доставка и монтаж на нови осветителни тела. В съдийски кабинети №№ 217, 229, 336 се предвижда шлайфане и лакиране паркет, шпакловъчно - бояджийски работи, доставка и монтаж осветителни тела, ключове и контакти, подмяна входна врата. Към писмото са приложени три съпоставими оферти. Представените оферти са по същество подробни количествено-стойностни сметки. 
През 2020 г. Окръжен съд - Стара Загора е получил средства за текущ ремонт на зала № 4, 5 кабинета на етаж 4, тоалетни ниво партер - ремонт на подови настилки, стенни и тавански покрития, ремонт на ел. инсталации, доставка и монтаж на интериорни врати.
Постъпили са писма с рег. № ВСС-6267/14.04.2021 	г. и рег. № ВСС-10404/14.04.2021 г. от административния ръководител на Окръжен съд – Стара Загора придружени със снимков материал, относно необходимостта от ремонта.

Поради липса на кадрова обезпеченост не е извършван оглед на място от представител на отдел „Инвестиции и строителство“, дирекция „Управление на собствеността на съдебната власт“.  

Приложение: Копие от преписката, включително снимков материал

1.2.5. Искане за осигуряване на финансови средства  в размер на 19 048 лв. с ДДС за текущ ремонт на кабинети №№ 214, 211, 205, 225, включващ демонтажни работи, шпакловъчно - бояджийски работи, доставка и монтаж на LED осветителни тела, ламиниран паркет за нуждите на Окръжен съд – Ямбол.

Мотиви: Представените оферти към искането са по същество подробни количествено-стойностни сметки. Мотивите на административния ръководител за извършване на ремонта на кабинетите е лошото им експлоатационно състояние, като „...Мазилката по стените и таваните е напукана и пада, ламинатът е с нарушена повърхност, щорите по прозорците са накъсани. За по - добра енергийна ефективност е предвидена доставка и монтаж на LED осветителни тела.“
През 2020 г. Окръжен съд - Ямбол е получил средства за текущ ремонт на зала №7, кабинети №№ 202, 203 и 219 – основно шпакловъчно бояджиийски работи и подмяна ламинат, ремонт централно стълбище демонтаж и монтаж каменни стъпала и надграждане на ПИИ система, на обща стойност 19 210 лв. с ДДС.
Поради липса на кадрова обезпеченост не е извършван оглед на място от представител на отдел „Инвестиции и строителство“, дирекция „Управление на собствеността на съдебната власт“.  

	Приложение: Копие от преписката

	1.3. ПРЕДЛАГА на Комисия „Бюджет и финанси“ към Пленума на ВСС във връзка с предоставената допълнително информация по т. 1.2 да извърши корекция на бюджетите на:
	- Административен съд – Видин със средства в общ размер на  73 709 лв., в т.ч. 59 568 лв. за ремонт на покрив на сграда и 14 141 лв. за ремонт на покрив  и фасада на гаражи в имот на ул. „Цар Симеон Велики“ № 3, гр. Видин;
	- Окръжен съд - Шумен със средства в общ размер на 56 618 лв., в т.ч. 33 267 лв. за ремонт на сградно и фасадно осветление (доставка и монтаж на 525 нови LED осв.тела и LED прожектори); 20 687 лв. за настилка от гранит по външни площадки и стъпала, вкл. первази и възстановяване мазилка по колони и фасади на централен вход и 2 664,00 лв. за ремонт на асансьор;
- Районен съд – Исперих със средства в общ размер на 77 266 лв., в т.ч. 54 627 лв. с ДДС за ремонт на покрив и 22 639 лв. с ДДС за ремонт на коридор, смяна паркет в два броя кабинети и подмяна на 11 бр. интериорни врати;
	- Окръжен съд - Стара Загора със средства в общ размер 82 291 лв., в т.ч. 23 435 лв. с ДДС за цялостен текущ ремонт на ведомствен апартамент с адрес гр. Стара Загора,  ЖСК "Дружба", бул. "Цар Симеон Велики" № 172, бл. 3, етаж 4, ап. 19 и 58 856 лв. с ДДС за текущ ремонт на кабинети № 217, № 229, № 336, тоалетни на 2-ри етаж в Съдебна палата в гр. Стара Загора;
- Окръжен съд – Ямбол със средства в размер на 19 048 лв. за текущ ремонт на кабинети №№ 214, 211, 205, 225, включващ демонтажни работи, шпакловъчно - бояджийски работи, доставка и монтаж на LED осветителни тела, ламиниран паркет.

	1.4. ВЪЗЛАГА на дирекция „Управление на собствеността на съдебната власт“ да изиска информация относно актуалността на всички искания за текущи ремонти, заявени от Районен съд – Варна за изпълнение през 2021 г., в размер на 171 632 лв., в т.ч. 6 238 лв. за проектиране и изпълнение на евакуационно осветление на сградата на бул. „Вл. Варненчик“ № 63 /по предписание на РСПБЗН/, 63 005 лв. за ремонт на коридори на V и VI етажи, вкл. подмяна на врати, 821 лв. за ремонт на задна фасадна стена на гараж, 5  142 лв. за преустройство на помещение в „Архив", вкл. оборудване, 22 500 лв. за охранителни решетки на витрините на съдебни зали, вкл. проект, 17 400 лв. за подмяна на 86 бр. лампи в раб. помещения и 86 бр. лампи в съд. зали с LED, преработка на ел. инсталация, 870 лв. за подмяна на метална врата на авариен изход, вкл. обръщане, 16 668 лв. за подмяна на подово покритие в три съдебни зали от балатум на гранитогрес, 20 518 лв. за ремонт на работни помещения на V и VI етажи, 18 470 лв. за отводняване на климатични системи, вкл. проект за ВОД на Районен съд гр. Варна, както и да бъде извършен оглед на място от представител на отдел „Инвестиции и строителство“, дирекция „Управление на собствеността на съдебната власт“. След получаване на допълнителната информация от РС-Варна и извършване на оглед на място преписката да бъде докладвана отново.   
Мотиви: След одобряване на проекта за разпределение на средствата за текущи ремонти за 2021г. от Комисия „Управление на собствеността“ с решение по т. 1 от протокол №5/17.02.2021г. са постъпили устни запитвания от страна на РС – Варна относно възможността за редуциране на заявката за текущ ремонт през 2021 г.

	1.5. ИЗПРАЩА решението по т. 1.2 на административните ръководители на органите на съдебна власт /АдмС – Видин, ОС – Шумен, РС – Исперих, ОС – Стара Загора, ОС – Ямбол/, за сведение и изпълнение при осигуряване на средства за изпълнение на заявените текущи ремонти.

	1.6. ДОПУСКА поправка на явна техническа грешка в т. 3.18.3 от решение по Протокол № 5/17.02.2021 г. на Комисия „Управление на собствеността“ към Пленума на ВСС, като текстът „Ремонт на покрив“ да се чете „Ремонт на асансьор“.

	1.7. ИЗПРАЩА решението по т. 1.4. и т. 1.6 от настоящия протокол на Комисия „Бюджет и финанси“ към Пленума на ВСС, за сведение.

- Управление на собствеността:

	2.ОТНОСНО: Проект на решение за упълномощаване на административния ръководител на Апелативен съд – София за провеждане на процедура за промяна на кадастралната карта и кадастралните регистри с право да преупълномощава трети лица.
Приложение: Доклад от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада от Цецка Трендафилова - старши експерт - икономист в отдел „Управление на собствеността“, дирекция „Управление на собствеността на съдебната власт”.

2.2. ПРЕДЛАГА на Пленума на Висшия съдебен съвет да приеме следното решение:

1. На основание чл. 16, ал. 3, чл. 51, ал. 3, във връзка с § 1, т. 13 от Допълнителните разпоредби на Закона за кадастъра и имотния регистър,
УПЪЛНОМОЩАВА представляващия ВСС да преупълномощи административния ръководител на Апелативен съд – София да проведе процедура за промяна на кадастралната карта и кадастралните регистри, като подписва, подава и получава всички свързани с изменението документи, както и да възложи изготвяне на скица-проект за изменение на кадастралната карта и кадастралните регистри и нанасяне на изменението по надлежния ред на недвижим имот, находящ се в гр. София, бул. „Витоша“ № 2 /Съдебна палата/, на правоспособно лице, вписано в регистъра на лицата, правоспособни да извършват дейности по геодезия, картография и кадастър, с право да преупълномощава трети лица.
2. ИЗПРАЩА решението на административния ръководител на Апелативен съд – София, за сведение и изпълнение.

2.3. ВНАСЯ предложението като редовна точка в следващото редовно заседание на Пленума на Висшия съдебен съвет.

	3.ОТНОСНО: Проект на решение по решение на Жилищна комисия към Пленума на ВСС по протокол № 2/13.04.2021 г., раздел III, т. 2.

След обсъждане проекта на решение по т. 3 от дневния ред „За“ приемане проекта на решение гласуваха трима от членовете на Комисия „Управление на собствеността“ /г-н Боян Новански, г-н Йордан Стоев и г-н Огнян Дамянов/, а един „Против“ /г-жа Олга Керелска/.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА за сведение решението на Жилищна комисия към Пленума на Висшия съдебен съвет по раздел III, т. 2 от протокол № 2/13.04.2021г., относно изготвяне на проект за подреждане на кандидатите според степента на жилищните им нужди и за разпределението на ведомствените жилища при спазване на установените жилищни норми. 
3.2. ВЪЗЛАГА на дирекция „Управление на собствеността на съдебната  власт“ да изготви писмо до директора на Националния институт на правосъдието /НИП/, с което да му бъде указано, че за задоволяване на жилищна нужда на служители на НИП следва да отправи искане до Пленума на ВСС за възлагане на стопанисване на директора на НИП, на свободен ведомствен жилищен имот.

	4.ОТНОСНО: Проект на решение по решение на Жилищна комисия към Пленума на ВСС по протокол № 2/13.04.2021 г., раздел IV, т. 1.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА за сведение решението на Жилищна комисия към Пленума на ВСС по раздел IV, т.1 от протокол № 2/13.04.2021 г., за сключване на допълнително споразумение към договор за наем № 93-00-244/11.05.2015 г., сключен между Министерство на правосъдието и ……………………., изменен с допълнително споразумение № ВСС - 1933/12.02.2019 г. и  удължен с допълнително споразумение № ВСС - 4655/18.05.2020 г., за продължаване на наемното правоотношение с още 1 година, считано от 12.05.2021 г., като останалите клаузи по договора останат непроменени. 
4.2. ВЪЗЛАГА на дирекция „Управление на собствеността на съдебната  власт“ да изготви допълнително споразумение към договор за наем № 93-00-244/11.05.2015 г., сключен между Министерство на правосъдието и ……………………., изменен с допълнително споразумение № ВСС- 1933/12.02.2019 г. и удължен с допълнително споразумение № ВСС-4655/18.05.2020 г. за продължаване на наемното правоотношение с още 1 година, считано от 12.05.2021 г.
4.3. При публикуване на протокола на Комисия „Управление на собствеността“ към Пленума на ВСС на интернет страницата на ВСС да се заличат личните данни на заявителя.

	5.ОТНОСНО: Изпълнение на решение по т. 29.2. от Протокол № 6/08.04.2021 г. на Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ВЪЗЛАГА на дирекция „Управление на собствеността на съдебната власт“ да изготви доклад за следващо заседание на Комисия „Управление на собствеността“ към Пленума на ВСС относно подадените декларации по чл. 71 от ЗМДТ за имотите на съдебната власт, които няма да се ползват през цялата 2021 г. 
5.2. ИЗПРАЩА решението на Комисия „Бюджет и финанси“ към Пленума на ВСС и на дирекция „Бюджет и финанси“, за сведение.

-	Разни.

	6.ОТНОСНО: Решение на Комисия „Управление на собствеността“ към Пленума на Висшия съдебен съвет, взето по протокол № 05/17.02.2021 г., т. 4.1. относно провеждане на среща с административните ръководители на органите на съдебната власт, на които са осигурени средства за извършване на основни ремонти по § 51-00 „Основен ремонт на ДМА“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
6.2. ВЪЗЛАГА на дирекция „Управление на собствеността на съдебната власт“ да организира среща на 28 април 2021 г., сряда, от 9,30 часа, в зала 107,  с административните ръководители на органите на съдебната власт, на които са осигурени средства за извършване на основни ремонти по § 51-00 „Основен ремонт на ДМА“, както следва:
 1. Прокуратура на Република България;
 2. Апелативен съд – София.

6.3. ВЪЗЛАГА на дирекция „Управление на собствеността на съдебната власт“ да организира online среща на 19 май 2021 г., сряда, от 9,30 часа, с административните ръководители на органите на съдебната власт, на които са осигурени средства за извършване на основни ремонти по § 51-00 „Основен ремонт на ДМА“, както следва:
 1.  Районен съд - Сливница;
 2.  Окръжен съд – Стара Загора;
3.   Районен съд - Гоце Делчев;
4.   Окръжен съд - Пазарджик;
5.   Районен съд - Нови пазар; 
6.   Окръжен съд – Враца. 

ЗА ЗАМЕСТНИК- ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /П/ БОЯН НОВАНСКИ